Reyes Carrere Zabala

Reyes Carrere Zabala (Donostia, Gipuzkoa, 1966ko abenduaren 31) gipuzkoar eskubaloi jokalari eta entrenatzailea eta politikaria da.

Donostian jaio bazen ere, Errenterian hazi zen, eta gerora Donostiako Intxaurrondo auzora itzuli zen bizitzera.

 Kirol ibilbidea 
Kirol entrenatzaile ikasketak ditu. Ereintza eskubaloi taldean hasi zen jokalari gisa, eta Bidebieta taldean –gaur egungo Bera Bera– jokatu zuen.

Talde bereko entrenatzailea izan zen 10 urtez. Carrere izan da talde honetan partida gehien zuzendu dituen entrenatzailea, 347 partida jokatu baititu hamaika denboralditan, hiru etapatan. Entrenatzaile izatea utzi zuenean, hiruko historikoa lortu zuen klubarentzat: Liga, Kopa eta Superkopa. 

Astroc Sagunton 3 urtez jardun zuen entrenatzaile gisa.   

Gipuzkoako Eskubaloi Federazioko zuzendari teknikoa eta Euskadiko eta Gipuzkoako federazioetako entrenatzaileen irakaslea izan da eta 2007tik 2010era eskubaloiko Euskal Selekzioko hautatzailea.      

 Ibilbide politikoa 
2015eko udal hauteskundeetan Euskal Herria Bildu koalizioa ordezkatuz, Donostiako Udalerako alkategaia izan zen. 2023 arte jardun zuen Donostiako udaleko zinegotzia eta koalizioaren bozeramailea gisa. 

 Erreferentziak 

 Kanpo estekak 

Kategoria:Donostiako zinegotziak
Kategoria:Eskubaloi jokalariak
Kategoria:Eskubaloi entrenatzaileak
Kategoria:Bera Bera eskubaloiko jokalariak
Kategoria:Emakume politikariak
Kategoria:Emakume kirolariak
Kategoria:Euskal Herria Bilduko hautetsiak
Kategoria:Euskal Herria Bilduko Gipuzkoako hautetsiak